Tshwane: Inwoners gemaan om water te bespaarArgieffoto Rand Water het Maandag bevestig dat waterbeperkings moontlik die Stad Tshwane in die gesig kan staar indien inwoners nié begin om water spaarsamig te gebruik nie. Volgens die stad se departement van water en sanitasie is hy Donderdag deur Rand Water ingelig dat reservoirvlakke laag is as gevolg van hoë temperature die laaste twee maande en die vraag na water. Rand Water het gesê die huidige ontrekking van water uit die Vaaldam, om te verseker dat inwoners nié sonder water is nie, oorskry die limiet wat deur die departement bepaal is. Bongiwe Zwedala, waarnemende hoof van water en sanitasie, het gesê dié nuus is ŉ boodskap aan inwoners en sakeondernemings in die stad dat water dringend meer effektief en spaarsamig aangewend sal moet word. “Almal word aangemoedig om anders te dink oor die manier waarop hulle water gebruik en om daarop bedag te wees om dié skaars hulpbron te bewaar. Waterbesparings moet deel van ons leefstyl word,” het hy gesê. Zwedala het gesê die waterbesparingsmaatreëls wat in die verlede ingestel is, moet weer as belangrik geag word. Inwoners word aangemoedig om water só te bespaar: